C 312/194
MT
Il-Ġurnal Uffiċjali tal-Unjoni Ewropea
1.9.2023
(36)
L-invażjoni tal-Ukrajna mir-Russja esponiet il-vulnerabbiltà tas-sigurtà tal-provvista tal-enerġija tal-Awstrija.
Għal­ kemm l-Awstrija rnexxielha tnaqqas id-dipendenza tagħha fuq l-importazzjoni tal-gass mir-Russja, li niżlet għal 57 % tal-importazzjoni totali tal-gass tagħha fl-2022 meta mqabbla ma’ 80 % fl-2021, din għadha ferm ogħla mill-medja tal-Unjoni.
Għad-diversifikazzjoni tas-sorsi tal-enerġija tiegħu, il-gvern introduċa inċentivi finanzjarji għall-kumpaniji biex jimportaw gass minn sorsi mhux Russi u stabbilixxa riżerva strateġika tal-gass fl-2022.
Madankollu, l-Awstrija għadha qed tiffaċċja sfidi sinifikanti biex tiggarantixxi s-sigurtà tal-enerġija.
Il-pajjiż għad ma għandux perkors ta’ terminu qasir definit b’mod ċar biex jinqata’ kompletament mill-importazzjoni tal-gass Russu.
Barra minn hekk, għad hemm potenzjal mhux użat biżżejjed fil-produzzjoni u t-trażmissjoni ta’ gassijiet rinnovabbli, bħall-idroġenu, speċjalment għal setturi u reġjuni vulnerabbli għall-interruzzjonijiet fil-provvista.
(37)
Fl-2021, is-sehem tal-enerġija rinnovabbli fl-Awstrija kien ta’ 36 %, tal-konsum finali tal-enerġija, li huwa konsi­ derevolment ogħla mill-medja tal-Unjoni.
Biex jintlaħqu l-objettivi klimatiċi tal-Awstrija, li jinkludu li jilħaq innewtralità klimatika sal-2040, il-pajjiż jeħtieġ li jkompli jkabbar dan il-perċentwal.
Ir-riforma tal-2021 għallappoġġ għas-sorsi tal-enerġija rinnovabbli inkluża fil-pjan għall-irkupru u r-reżiljenza ħolqot il-qafas meħtieġ biex jiżdied is-sehem tal-enerġija rinnovabbli fil-konsum tal-elettriku.
Ir-riforma għandha l-għan li tikseb kapaċità annwali ta’ ġenerazzjoni tal-elettriku ta’ 27 TWh minn sorsi rinnovabbli sal-2030, li se tikkontribwixxi għall-mira tal-pajjiż li jilħaq 100 % tal-konsum tal-elettriku rinnovabbli sa dik is-sena, żieda mill-81 % attwali fl-2020.
Madankollu, l-espansjoni ulterjuri tas-sorsi ta’ enerġija rinnovabbli għadha qed tiffaċċja sfidi, bħat-tul tal-ippjanar spazjali u l-proċeduri tal-permessi, diviżjoni kumplessa tas-setgħat bejn il-gvernijiet federali u dawk reġjonali u kwistjonijiet ta’ persunal fl-amministrazzjoni.
L-Awstrija ħadet l-ewwel pass biex tintroduċi valutazzjoni tal-impatt ambjentali aktar simplifikata għal proġetti tal-enerġija rinnovabbli.
Barra minn hekk, l-Awstrija tista’ tallinja aħjar it-tqassim spazjali settorjali mal-għanijiet tagħha ta’ tranżizzjoni ekoloġika, issolvi kwistjonijiet bil-persunal u żżid l-investiment fl-infrastruttura tan-network bħall-ħżin, id-distribuzzjoni u t-trażmissjoni.
L-espansjoni tal-enerġija rinnovabbli tibbenefika wkoll mit-twaqqif ta’ żoni ta’ aċċellerazzjoni ddedikati għas-sorsi ta’ enerġija rinnovabbli (b’mod partikolari għar-riħ) bi proċeduri ta’ permessi qosra u sempliċi, u mir-rikonoxximent tal-enerġija rinno­ vabbli bħala interess pubbliku prevalenti, f’konformità mal-miri aktar ambizzjużi tal-enerġija rinnovabbli filpakkett "Lesti għall-mira ta’ 55 %" u l-pjan REPowerEU.
Barra minn hekk, sorsi addizzjonali ta’ enerġija rinno­ vabbli, bħall-enerġija ġeotermali, jistgħu jiġu esplorati aktar.
(38)
Il-konsum tal-gass naturali tal-Awstrija naqas b’19 % fil-perjodu bejn Awwissu 2022 u Marzu 2023, meta mqabbel mal-konsum medju tal-gass matul l-istess perjodu fil-ħames snin preċedenti, lil hinn mill-mira ta’ tnaqqis ta’ 15 %.
L-Awstrija tista’ tkompli tagħmel sforzi biex tnaqqas temporanjament id-domanda għall-gass sal-31 ta’ Marzu 2024 f’konformità mar-Regolament tal-Kunsill (UE) 2022/1369 (17).
Iż-żieda fil-livell ta’ ambizzjoni għalleffiċjenza enerġetika fis-setturi tal-bini u tal-industrija se tnaqqas id-dipendenza fuq il-fjuwils fossili.
L-istrateġija ta’ rinnovazzjoni fit-tul tal-Awstrija tistabbilixxi stadji importanti ċari għall-2050 u għandha l-għan li tikseb dekar­ bonizzazzjoni ta’ 80 % tal-istokk tal-bini tagħha.
Il-pjan għall-irkupru u r-reżiljenza tagħha se jaċċellera l-elimi­ nazzjoni gradwali tal-bojlers tal-fjuwils fossili fis-settur tal-bini u jissostitwihom b’teknoloġija tat-tisħin rinno­ vabbli jew bit-tisħin distrettwali.
Madankollu, il-miri tal-effiċjenza enerġetika tal-Awstrija għall-2030 mhumiex ambizzjużi biżżejjed biex jintlaħqu l-objettivi tal-pakkett "lesti għall-mira ta’ 55 %" u tal-pjan REPowerEU.
Liġi ġdida dwar l-Effiċjenza Enerġetika, li hija mistennija fl-2023 u li għandha l-għan li tnaqqas il-konsum finali talenerġija bi 18 % sal-2030, għandha tindirizza din il-kwistjoni.
B’mod ġenerali, se jkun essenzjali li l-Awstrija taċċellera l-investiment fir-rinnovazzjoni profonda tal-bini, is-sostituzzjoni tal-fjuwils fossili b’tisħin rinnovabbli, u l-ġestjoni aħjar tal-konsum tal-enerġija permezz tad-diġitalizzazzjoni tal-utilitajiet (bħal arloġġi intelliġenti u termostati).
Barra minn hekk, se jkun kruċjali li jitħaffef il-pass kajman attwali li bih għaddej il-bini fir-rinnovazz­ joni termali.
L-implimentazzjoni f’waqtha tal-"Liġi dwar it-Tisħin Rinnovabbli", riforma ewlenija fil-pjan Awstrijak għall-irkupru u r-reżiljenza, se tkun kruċjali biex tiġi indirizzata l-kwistjoni.
(39)
Il-bidu tat-tranżizzjoni ekoloġika se jinkludi wkoll it-tnaqqis tal-emissjonijiet f’bosta setturi, speċjalment dawk li jirriżultaw mit-trasport, billi dawk is-setturi għandhom potenzjal sinifikanti għat-tnaqqis tal-emissjonijiet.
LAwstrija attwalment isservi bħala pajjiż ta’ tranżitu sinifikanti għat-trasport tal-merkanzija bir-rotta trans-Alpina.
Minkejja għadd ta’ investimenti fit-trasport sostenibbli fl-ambitu tal-pjan Awstrijak għall-irkupru u r-reżiljenza, tnaqqis ulterjuri tal-emissjonijiet relatati mat-trasport, filwaqt li fl-istess ħin jindirizza l-faqar fit-trasport, se jkun essenzjali biex tinkiseb newtralità klimatika.
L-iżvilupp ta’ soluzzjonijiet addizzjonali tat-trasport, bħall-konness­ joni tal-"aħħar mil", u alternattivi għall-użu tal-karozzi, se jkun kruċjali wkoll, speċjalment fiż-żoni rurali.
(17) Ir-Regolament tal-Kunsill (UE) 2022/1369 tal-5 ta’ Awwissu 2022 dwar miżuri kkoordinati għal tnaqqis fid-domanda għall-gass (ĠU L 206, 8.8.2022, p. 1).